**TRAKŲ GIMNAZIJA**

**PRIEŠMOKYKLINĖS GRUPĖS ILGALAIKIS UGDOMOSIOS VEIKLOS PLANAS**

**2022 – 2023 M.M.**

Parengė priešmokyklinio ugdymo mokytoja Veslava Bosak

Trakai, 2022

**ILGALAIKIS UGDOMOSIOS VEIKLOS 2022 – 2023 METŲ PLANAS**

**\_5 - 6\_metų vaikų grupė**

*(vaikų amžius)*

|  |
| --- |
| **VAIKŲ GRUPĖS APRAŠYMAS**  *(Aprašomi ugdomajai veiklai svarbūs duomenys apie vaikus ir jų šeimas – kokie vaikų gebėjimai susiformavę gerai, kokie susiformavę prasčiau, kiek yra vaikų turinčių sveikatos problemų, specialiųjų ugdymosi poreikių, gabių vaikų, kokie tėvų (globėjų) lūkesčiai, kokios pagalbos jie tikisi.)* |
| Priešmokyklinę grupę lanko 13 vaikų. 6 berniukai ir 7 mergaitės. 9 vaikai lankė ikimokyklinę grupę „Bitutės“, 2 mergaitės atėjo iš namų, 2 liko priešmokyklinėje grupėje.  Ugdymo programos tikslas - atsižvelgiant į kiekvieno vaiko patirtį, galias, ugdymosi poreikius, vadovaujantis pažangia ugdymosi praktika, humanistinėmis vertybėmis, užtikrinti palankias asmenybės raidos ir ugdymo(si) sąlygas, pastebėti kiekvieno vaiko stiprybes, ūgtį ir padėti pasirengti mokymuisi pagal priešmokyklinio ugdymo programą.  Ugdymo programos uždaviniai - derinti vaiko ir mokytojo inicijuotas veiklas bei savaiminį ir tikslingą ugdymąsi, padėti vaikui tapti mokiniu. Sukurti ugdymosi sąlygoms pritaikytą ir stimuliuojančią mokymosi aplinką ( fizinę, virtualią, psichologinę, kultūrinę ir kt.). Tikslingai parengti priemones ir/ar mokymo(si) metodus, individualizuojant ugdymo turinį ir teikiant mokymosi paramą.  Mokysimės bendrauti ir bendradarbiauti su bendraamžiais ir suaugusiais, jaustis visaverčiu grupės nariu.  Stengsimės, kad ugdytiniai pajustų grupinio darbo džiaugsmą, patirtų savo reikšmingumą priimant sprendimus. Būtina stiprinti vaikų pasitikėjimą savimi, nes įgyta patirtis leis vaikui saugiai jaustis pirmoje klasėje, subręsti mokymuisi.  Ugdysime šias kompetencijas:   1. Komunikavimo kompetencija – gebėjimas kurti, perduoti ir suprasti žinias. 2. Kultūrinė kompetencija – tai kultūrinės savimonės ugdymas, grįstas žinojimu, aktyvia kultūrine raiška ir kultūriniu sąmoningumu. 3. Kūrybiškumo kompetencija - gebėjimas tyrinėti, generuoti, kurti. 4. Skaitmeninė kompetencija – gebėjimas atpažinti ir formuluoti įvairius klausimus; logiškai organizuoti ir analizuoti informaciją. 5. Socialinė, emocinė ir sveikos gyvensenos kompetencija – tai asmens savimonė ir savitvarda, socialinis sąmoningumas, tarpusavio santykių kūrimo gebėjimai. 6. Pažinimo kompetencija - tai motyvacija ir gebėjimas pažinti save ir pasaulį, įgyjami suvokiant žmonijos kultūrinę patirtį. 7. Pilietiškumo kompetencija - tai vertybės, nuostatos, suvokimas ir praktinio veikimo gebėjimai, įgalinantys ugdytis pilietinį tapatumą ir stiprinti pilietinę galią.   TIKSLAS: Plėtojant vaikų komunikavimo, pažinimo, sveikatos saugojimo gebėjimus, tenkinti jų prigimtinius poreikius: norą pažinti, veikti, bendrauti, kurti įgyjant naujos patirties. |

|  |
| --- |
| **UGDYMO PRIORITETAI**  *(Remiantis grupės aprašymu, numatoma, kuriems vaikų gebėjimams ugdyti(s) bus skiriama daugiausiai dėmesio.)* |
| * **Saugoti ir stiprinti vaikų sveikatą ir saugumą.** Svarbiausia sudaryti vaikams saugią ir sveiką augimo ir judėjimo aplinką lauke, grupėse, klasėse ir kitose patalpose. * **Gerinti ugdymo(-si) kokybę.** Organizuoti ugdymą, skatinant aktyvų vaikų mokymąsi, siekiant pažangos ir sėkmės, atsižvelgiant į jų individualumą. Ugdomosios veiklos užsiėmimuose efektyviai taikyti netradicinius, aktyviuosius ugdymo(-si) metodus ir informacines technologijas. * **Kelti mokyklos bendruomenės profesionalumą.** Tobulinti tėvų švietimo bei informavimo sistemą. Kelti pedagogų kvalifikaciją, dalyvaujant įvairiuose kvalifikacijos kėlimo renginiuose. Dalyvauti gerosios patirties sklaidoje, įvairiuose projektuose, akcijose. Plėsti informacinių technologijų panaudojimo galimybes. |

UŽDAVINIAI: Aktyviai dalyvauti bendrose veiklose. Plėtoti savęs pažinimo gebėjimus, juos pritaikyti kasdieninėse situacijose. Plėtoti gebėjimą išgirsti, klausyti, kalbėti, domėtis tradicijomis. Tyrinėti aplinkos reiškinius, atrasti naujus pažinimo būdus.

|  |  |
| --- | --- |
| **PLANUOJAMA UGDOMOJI VEIKLA**  *(Kūrybiniai projektai, temos, šventės, pramogos, išvykos, ekskursijos, sąveika su šeima, mokykla ir kitais socialiniais partneriais bei kita vaikų grupei aktuali veikla.)* | **MĖNUO** |
| **Rugsėjo pirmosios šventė** (tėvų susirinkimas).  **Aš - priešmokyklinukas** ( mano grupės tradicijos. Vaikai susipažįsta. Pokalbis apie tai, kas padeda susidraugauti: mandagūs žodeliai. Skaičius : 1**.**  **Ateina ruduo** ( aptariama sąvoka „metų laikai“. Vaikai stebi gamtos pokyčius rudenį (orų žymėjimas simboliais), dienos ilgumą. Mokosi suvokti įvykių seką, juos lyginti. Išsiaiškinti, kokie vandens, vėjo, lapų skleidžiami garsai (bandyti tokius garsus sukelti, juos išgirsti), kas apie rudenį pasakojama pasakose. Rudens požymiai; kaip keičiasi medžiai rudenį; rudeninės spalvos). Garsas ir raidė A,a; skaičius: 2  **Aš pats** (pokalbis apie žmogaus kūną, jo nepaprastumą, būdo ypatybes, vietą bendruomenėje. Aptariama, kas vaikams patinka, o kas ne, kaip jaučiamasi įvairiose situacijose. Siekti, kad vaikai rodytų fizinį aktyvumą, išgyventų bendravimą, įvairią veiklą, atliktų mankštas, žinotų kaip saugoti sveikatą)**.** Garsas ir raidė E,e. Skaičius 3. | Rugsėjis |
| **Ruduo darže ir sode (**kur auga vaisiai ir daržovės; kokie vaisiai auga soduose ir  daržuose). Garsas ir raidė O,o; skaičius: 4  **Ruduo parke ir miške (**kokie medžiai auga miške; kuo skiriasi miškas nuo parko; medžiai, jų vaisiai ir lapo forma). Garsas ir raidė I, i**.**  **Rūpinamės savo sveikata (**kaip reikia rengtis rudenį; sportas padeda būti sveikam; sveikas maistas; garsas ir raidė Y,y; skaičius: 0**,** sąvoka “tiek pat”, “trikampis”.  **Dienos, mėnesiai, metai (**metų laikų, jų pavadinimų, požymių prisiminimas; metų laikų, mėnesių, savaitės dienų skaičiavimas). Garsas ir raidė U,u; skaičius: 5 | Spalis |

|  |  |
| --- | --- |
| **Daiktai įvairūs savo forma, spalva ir dydžiu (**veiksime su spalvingais daiktais; įtvirtinsime spalvas, atspalvius mokysimės vartoti daikto ypatybes nusakančias sąvokas). Garsas ir raidė: F,f. Sąvoka “kvadratas”.  **Mažasis patriotas (**kur yra mano namai; esu lenkas, bet gyvenu Lietuvoje; Lietuvos ir Lenkijos tautų simboliai). Garsas ir raidė: F,f; skaičius: 6  **Kas kuo vilki? (** Aptariama rūbai, jų dėvėjimas, reikalingumas, tinkamumas įvairiais metų laikais. Vaikai supažindinami su drabužių istorija, tradiciniais lietuvių bei lenkų rūbais. Aptariama, kas yra aprangos kūrėjai, , kokie rūbai ir avalynė tinka rudeniui. Vaikai būna rūbų kūrėjais – dizaineriais). Garsas ir raidė L,l.  **Mes rūpinamės gyvūnais (**naminiai gyvūnai; garsas ir raidė K,k; ženklai: <,>,=**.**  Sąvoka “didesnis”, “mažesnis”. Skaičiuojama pirmyn ir atgal. | Lapkritis |
| **Žiema (**Pakartotinai aptariami metų laikai. Aptariama, kas būdinga žiemai, kuo ji skiriasi nuo rudens, koks dienos ilgumas, oro temperatūra. Supažindinama su žiemos sporto šakomis. Prisimenami žiemos mėnesių pavadinimai. Stebėti žiemos orus, išsiaiškinti, kaip gyvūnai ir augalai prisitaiko prie žiemos. Tyrinėti ledo ir sniego savybes. Globoti paukštelius ir žvėrelius. Supažindinti, kaip elgtis ant pirmojo ledo). Skaičius: 7  **Sesutės spalvos (**Vaikai susipažįsta su spalvų pavadinimais, spalvų ir atspalvių sudarymu. Mokosi atpažinti spalvas juos supančioje aplinkoje, gamtoje. Aptariama ir palyginama šiltų ir šaltų spalvų paveikslai. Eksperimentai su spalvomis naudojant įvairias medžiagas, būdu, metodus). Raidė ir garsas B,b.  **Švenčių belaukiant (**Paaiškinama, kas yra Kalėdos, aptariamos Kalėdų tradicijos.  Ruošiamasi šventei. Palaikoma atitinkama nuotaika besiruošiant Kalėdų šventei. Ugdomas meilės, pagarbos, supratimo ir užuojautos jausmą. Aptariama, kaip suteikti kitam džiaugsmą. Lavinti estetinę sąvoką. Kaip saugiai elgtis su žvakutėmis, petardomis, ugnimi). Skaičius: 8. Išmoktų raidžių kartojimas. | Gruodis |
| **Apie pinigus (**Aptariamos sąvokos „pinigai“, „piniginis vienetas“, „brangus“, „pigus“, supažindinama su pinigų pavadinimais. Vaikams parodoma, kaip atrodo pinigai, paaiškinama jų vertė, papasakojama pinigų atsiradimo istorija. Aptariamas Lietuvos piniginis vienetas). Raidė ir garsas D,d.  **Žiemos žaidimai (**Supažindinti, kokie yra sporto žaidimai žiemą, kokios yra olimpinės sporto šakos). Garsas ir raidė C,c**.** Atliekami atimties ir sudėties veiksmai.  **Sveikas kaip ridikas (**vaikai susipažįsta su sveikos gyvensenos principais, sveiku maistu; aptariama, kaip reikia save prižiūrėti; susipažįstama su sveiko maisto piramide). Skaičius 9.  **Mano seneliai (**kas yra seneliai; kur gyvena seneliai; ką jie veikia, dovanėlių ruošimas). Garsas ir raidė: G,g; skaičius 10 | Sausis |
| **Geometrinių figūrų pasaulyje (**geometrinių figūrų ieškojimas klasėje; žaidimai su geometrinėmis figūromis; ką galima sukurti iš jų**)**.  **Į kurią pusę?** (Ugdomas gebėjimas orientuotis patalpoje, nustatyti kryptį. Aptariamos sąvokos „į dešinę“, „į kairę“, „į viršų“, „į apačią“, „į priekį“, „atgal“, „tarp“, „virš“, „po“. Mokomasi duoti ir atlikti nurodymus, įvertinti savo darbą). Garsas ir raidė M,m**.**  **Mano Lietuva (**aptariama tai, kad vaikai jaustų turį gimtinę, Tėvynę, gerbtų, brangintų jos simbolius, papročius; Lietuvos žemėlapio kūrimas). Garsas ir raidė: H,h.  **Sekam pasakas (**pasakų šalyje; populiariausios pasakos; žaidžiam teatrą). Garsas ir raidė S,s**.** | Vasaris |
| **Ateina pavasaris (**pavasario pranašai parskrenda paukščiai; sveikiname pavasarį; jau atskrido gandrai). Garsas ir raidė W,w**.** Atliekami sudėties ir atimties veiksmai.  **Paukščiai sugrįžta (**pavasarį grįžtančių paukščių stebėjimas; filmuotų medžiagų, enciklopedijų, paveikslėlių žiūrėjimas ir aptarimas; paukščio vaizdavimas raiškos priemonėmis (kūno judesiais, balsų pamėgdžiojimais) ir dailės priemonėmis  (piešimas, koliažas, aplikavimas).  **Į pagalbą gamtai (**suvoks, kodėl reikia tausoti gamtą; susipažins su šiukšlių rūšiavimo tvarka; ugdysis vaizduotę ir kūrybiškumą, kurdami iš antrinių žaliavų pasirinktą erdinį darbelį). Garsas ir raidė P,p.  **Užgavėnės (**tradicijų ugdymas; kaukių darymas**).** | Kovas |
| **Profesijos (**žmonių profesijos, kokios yra reikalingiausios, kokios yra tėvų profesijos, žaidžiame ir vaidiname, įvairias profesijas). Garsas ir raidė N,n.  **Velykos (**Susipažįstama su Velykų papročiais, tradicijomis, kiaušinių marginimo būdais. Remiantis asmenine patirtimi įvardijami 2-3 Velykų papročiai. Pagalpedagogo demonstruojamus tradicinius margučių raštų pavyzdžius vaikai margina popierinius ar tikrus margučius. Garsas ir raidė J,j**.**  **Visos mano juslės (**Vaikai sužino, kas yra žmogaus juslės, išmoksta jas pavadinti. Aptariama, kam jos reikalingos, ką duoda žmonėms. Išsiaiškinama, kas vaikams skanu, kas maloniai kvepia, ką malonu liesti). Garsas ir raidė T,t.  **Ką pavasarį pasėsi, tą rudenį turėsi (**Vaikai **s**užino, kas būtina, kad augalai išdygtų ir galėtų augti. Siekiama, kad vaikai mokėtų pasėti sėklas, jas prižiūrėti; sužinotų, išsiaiškintų, kurie augalai kuo ir kaip mus maitina, rengia, gydo, džiugina, turtina. Stebimas sėklų dygimas. Eksperimentuodami vaikai patys pamato, kaip „gyvena“ augalai, mokosi juos prižiūrėti. Aptariami, kokie darbai pavasarį dirbami sode ir darže). Garsas ir raidė Z,z. | Balandis |
| **Mano tėvai (**mano šeima; tėvų profesijos; kaip vaikai padeda tėvams). Garsas ir raidė R,r**.** Geometrinių figūrų kartojimas.  **Eime apsipirkti!** (Kalbama apie pirkimą ir pardavimą, prekybos centrų darbą. Vaikai mokomi atsiskaityti pinigais, sužinoti prekės kainą. Aptariama, kiek kainuoja būtiniausios prekės, ką kokioje parduotuvėje galima nusipirkti.  Orientavimasis erdvėje).  **Kelionės (**įvairios transporto priemonės). Garsas ir raidė Ą,ą**.** Sudaromi sakiniai, gausinamas žodynas, atliekamos klausymo užduotys, skirtos dėmesio lavinimui.  **Kas kokius turi namus?** (Vaikams pasakojama apie įvairius būstus. Jie iš įvairių figūrų konstruoja namus. Aptariama namų statybos istorija. Gausinamas žodynas, aptariamos įvairios figūros, mokomasi jas atpažinti aplinkoje). | Gegužė |
| **Atostogos** (prie jūros, kalnuose ar kaime ). Skaitymas skiemenimis. Skaitomas ir suvokiamas trumpas tekstas, kartojamos visos raidės, lavinami skaičiavimo įgūdžiai. | Birželis |

**UGDOMOSIOS VEIKLOS APMĄSTYMAI**

**POKYČIŲ ĮVERTINIMAS**

*(Kaip sekėsi realizuoti ugdymo tikslus ir uždavinius)*

*(Atskleidžiama, kaip sekėsi, atsižvelgiant į grupės vaikų gebėjimus, poreikius, galimybes, realizuoti įstaigos programoje numatytus ugdymo tikslus ir uždavinius: kas, kaip pavyko, kokie iškilo sunkumai, kodėl tai įvyko, ką ir kaip reikėtų keisti.)*

*Vaiko kompetencijos vertinamos objektyviai, siekiant geriau pažinti vaiką, jo individualybę, poreikius ir pomėgius.*

*Tėvams bei bendruomenei pateikiama informacija apie vaiką, pabrėžiami vaikų ypatingi privalumai.*